Diari Oficial de la Generalitat Valenciana


Sumari del DOGV 3137, del 05-12-1997 (1997/11789)

Informació pública de la Resolució de 12 de març de 1997, del director de l'Àrea de Producte, per la qual es dóna de baixa com a establiment hoteler la Pensión Navarro, signatura HA-1093, de Verger.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11709


Organisme emissor
:   Agència Valenciana del Turisme

Tipus de document
:   Anunci

Informació pública de la Resolució de 12 de març de 1997, del director de l'Àrea de Producte, per la qual es dóna de baixa com a establiment hoteler la Pensión Navarro, signatura HA-1093, de Verger. [97/Q11651]
  
Pel fet de no haver sigut possible notificar de forma personal i directa als interessats la Resolució del director general de l'Àrea de Producte de l'Agència Valenciana del Turisme, amb data de 12 de març de 1997, dictada en l'expedient de baixa de l'establiment hoteler Pensió Navarro, escau la publicació d'aquesta en el Diari Oficial de la Generalitat Valenciana a efectes del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 d'agost de 1997.- El director de l'Àrea de Producte: Víctor Yepes Piqueras.
  
Amb data de 12 de març de 1997, el director de l'Àrea de Producte de l'Agència Valenciana del Turisme, ha dictat la següent resolució:
  
"Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment hoteler la Pensión Navarro, signatura HA-1093, del Verger.
  
Vist l'expedient de baixa d'ofici de la Pensión Navarro, situada a la carretera N-332, quilòmetre 202, del Verger, autoritzat a nom del senyor Miguel Navarro Celares.
  
Tenint en compte que:
  
Primer
  
Amb data 14 de novembre de 1996, es presentà al Servei Territorial de Turisme d'Alacant la sol·licitud de canvi de grup a hostal residència de primera, i es comunicà, al mateix temps, un canvi de titularitat a Complejo Turístico Vergel, SL.
  
Segon
  
Per aquest motiu, amb data 29 de novembre de 1996, es féu una visita d'inspecció a l'establiment i es comprovà que l'activitat real de l'establiment és la de club d'alternar i les habitacions constitueixen una instal·lació complementària per a ús de les dones que presten servei en el club esmentat.
  
Tercer
  
Una vegada omplit el tràmit d'audiència conformement amb el que s'estableix en l'article 84 de la Llei de Règim Jurídic de les Administracions Públiques i del Procediment Administratiu Comú, els interessats no han presentat al·legacions.
  
Fonaments de dret
  
L'article 1 del Decret 153/1993, de 17 d'agost, regulador dels establiments hotelers a la Comunitat Valenciana, estableix que hi queden subjectes les empreses i els establiments que es dediquen a prestar, de forma professional i habitual, allotjament mitjançant un preu, d'acord amb les especificacions de la norma i les disposicions de desenvolupament, tinguen o no uns altres serveis complementaris.
  
Els fets a que es fa referència en els antecedents suposen una transgressió de l'article esmentat ja que l'establiment desenvolupa com a principal una activitat distinta a la prestació d'allotjament.
  
En virtut de les atribucions conferides pel Decret 45/1996, de 25 de març (DOGV de 28 de març de 1996), resolc:
  
Donar de baixa com a establiment hoteler la Pensió Navarro, del Verger, signatura HA-1093.
  
València , 12 de març de 1997.- El director de l'Àrea de Producte: Víctor Yepes Piqueras."
  
Contra aquesta resolució, que no posa fi a la via administrativa, podrà interposar-s'hi un recurs ordinari davant el president executiu de l'Agència Valenciana del Turisme en el termini d'un mes, comptador des de la recepció d'aquesta, d'acord amb el que s'estableix en l'article 114 en relació amb el 48 de la Llei 30/ 1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 17 de març de 1997.- La cap del Servei d'Ordenació: Carmen Martínez Aznar.
  
Agència Tributària
  
Delegació de Salamanca